CELEX: 32013D0050
Language: fi
Date: 2013-01-22 00:00:00
Title: 2013/50/EU: Komission täytäntöönpanopäätös, annettu 22 päivänä tammikuuta 2013 , luvan antamisesta Chia-kasvin ( Salvia hispanica ) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2013) 123)

24.1.2013   
            
            
               FI
            
            
               Euroopan unionin virallinen lehti
            
            
               L 21/34
            
         
      KOMISSION TÄYTÄNTÖÖNPANOPÄÄTÖS,
   annettu 22 päivänä tammikuuta 2013,
   luvan antamisesta Chia-kasvin (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla C(2013) 123)
   (Ainoastaan englanninkielinen teksti on todistusvoimainen)
   (2013/50/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Komission päätöksessä 2009/827/EY (2) sallitaan asetuksen (EY) N:o 258/97 mukaisesti Chia-kasvin (Salvia hispanica) siementen saattaminen markkinoille elintarvikkeiden uutena ainesosana käytettäväksi leipätuotteissa, joissa Chia-kasvin (Salvia hispanica) siementen pitoisuus on enintään 5 prosenttia.
            
         
               (2)
            
            
               Chia Company -niminen yritys esitti 14 päivänä huhtikuuta 2011 Yhdistyneen kuningaskunnan toimivaltaisille viranomaisille hakemuksen Chia-kasvin (Salvia hispanica) siementen käyttöalan laajentamisesta elintarvikkeiden uutena ainesosana. Yritys pyysi erityisesti lupaa lisätä Chia-kasvin siementen pitoisuutta 10 prosenttiin joissakin elintarvikeryhmissä sekä myydä valmiiksi pakattuja Chia-kasvin siemeniä 15 gramman päiväsaantisuosituksella.
            
         
               (3)
            
            
               Yhdistyneen kuningaskunnan toimivaltainen elintarvikkeiden arviointielin antoi 16 päivänä maaliskuuta 2012 ensiarvioraporttinsa. Raportissaan se tuli siihen tulokseen, että Chia-kasvin siementen käyttöalan laajentaminen ehdotettuihin elintarvikeryhmiin täyttää asetuksen (EY) N:o 258/97 3 artiklan 1 kohdassa säädetyt vaatimukset.
            
         
               (4)
            
            
               Komissio toimitti ensiarvioraportin kaikille jäsenvaltioille 26 päivänä maaliskuuta 2012.
            
         
               (5)
            
            
               Asetuksen (EY) N:o 258/97 6 artiklan 4 kohdan toisessa alakohdassa säädetyssä 60 päivän määräajassa esitettiin perusteltuja muistutuksia, jotka koskivat erityisesti toksikologisten tietojen mahdollista puutetta. Hakija selvensi näitä huolenaiheita jäsenvaltioita ja komissiota tyydyttävällä tavalla. Näin ollen vahvistettiin, että asetuksen (EY) N:o 258/97 3 artiklan 1 kohdassa säädetyt vaatimukset täyttyvät.
            
         
               (6)
            
            
               Asetuksen (EY) N:o 258/97 7 artiklan 1 kohdan mukaisesti tulisi antaa hyväksyvä täytäntöönpanopäätös Chia-kasvin siementen käyttöalan laajentamisesta elintarvikkeiden uutena ainesosana.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä I määriteltyjä Chia-kasvin (Salvia hispanica) siemeniä voidaan saattaa markkinoille yhteisössä elintarvikkeiden uutena ainesosana liitteessä II lueteltuihin tarkoituksiin.
   Chia-kasvin (Salvia hispanica) siemeniä voidaan myydä sellaisenaan loppukuluttajalle vain valmiiksi pakattuna.
   2 artikla
   Tällä päätöksellä sallittujen Chia-kasvin (Salvia hispanica) siementen nimitys niitä sisältävien elintarvikkeiden pakkausmerkinnöissä on ”Chian (Salvia hispanica) siemenet”.
   Valmiiksi pakattujen Chia-kasvin (Salvia hispanica) siementen lisämerkinnöissä on tiedotettava kuluttajalle, ettei päiväsaanti ylitä 15:tä grammaa.
   3 artikla
   Tämä päätös on osoitettu yritykselle Chia Company, 262–276 Lorimer Street, Port Melbourne, VIC 3207 Australia.
   
      Tehty Brysselissä 22 päivänä tammikuuta 2013.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EUVL L 294, 11.11.2009, s. 14.
   
      LIITE I
      
         CHIA-KASVIN (SALVIA HISPANICA) SIEMENTEN ERITELMÄ
      
      
         Kuvaus
      
      Chia-kasvi (Salvia hispanica) on kesäajan yksivuotinen yrttikasvi, joka kuuluu Labiatae-heimoon.
      Sadonkorjuun jälkeen siemenet puhdistetaan mekaanisesti. Kukat, lehdet ja kasvin muut osat poistetaan.
      
         Chia-kasvin siementen tyypillinen koostumus
      
      
                  Kuiva-aine
               
               
                  91–96 %
               
            
                  Proteiini
               
               
                  20–22 %
               
            
                  Rasva
               
               
                  30–35 %
               
            
                  Hiilihydraatti
               
               
                  25–41 %
               
            
                  Ravintokuitu (Raakakuitu (1))
               
               
                  18–30 %
               
            
                  Tuhka
               
               
                  4–6 %
               
            
         (1)  Raakakuitu on se osa kuidusta, joka koostuu lähinnä sulamattomasta selluloosasta, pentosaaneista ja ligniinistä.
   
   
      LIITE II
      
         CHIA-KASVIN (SALVIA HISPANICA) SIEMENTEN KÄYTTÖTARKOITUKSET
      
      
                  Leivonnaiset
               
               
                  enintään 10 %
               
            
                  Aamiaisviljatuotteet
               
               
                  enintään 10 %
               
            
                  Hedelmä- pähkinä- ja siemensekoitukset
               
               
                  enintään 10 %
               
            
                  Valmiiksi pakatut Chia-kasvin siemenet sellaisinaan
               
               
                  enintään 15 g päivässä